Kantonê Hesekê û qezayanê ci Dirbêsîyê, Hol, Şedad, Til Temirî de û Kampa Serêkanîyê de 1ê Teşrîna Peyêne Roja Kobanê ya Dinya pê şayîyan ameye fîrazkerdene.
Şayîyan û çalakîyan de alayê YPG, YPJ û QSDyî ameyî akerdene, fotografê Rayberê Şarê Kurdî Abdullah Ocalanî ameyî akerdene. Roniştoxanê herême hêrişê dewleta tirke ya îşxalkere û bêvengîya warê mîyanneteweyî şermezar kerdî.
Qiseykerdişan de gejê hêrişî yê dewleta tirke yê vera Rojawanî ameyî vîrvistene û ame vatene ke ê hertim hetê şarê Kobanê de yê, vera hêrişan tim xo ver bidê û têkoşîn bikerê. Roniştoxan venga hêzanê mîyanneteweyîyan da ke hêrişê Tirkîya vindarnê, warê hewayî Tirkîya rê biqefilnê.
